भाजपा सरकार में कांग्रेस से भी बदतर हालात: प्रदीप चौधरी
शुक्रवारको इनेलो पूर्व विधायक एंव जिलाध्यक्ष प्रदीप चौधरी ने पिंजौर में पार्टी कार्यकर्ताओं से मिलने के बाद पत्रकारों से बात करते हुए भाजपा सरकार की नीतियों की कड़े शब्दों में निंदा की। प्रदीप चौधरी पिंजौर में एक निजि कार्यक्रम में भाग लेने के लिए आए हुए थे। पूर्व विधायक ने कहा भाजपा सरकार की गलत एंव जनविरोधी नीतियों का नतीजा है कि आज प्रदेश में गत कांग्रेस सरकार के समय से भी बदतर हालात बने हुए हैं। लोगों को महसूस हो रहा है कि भाजपा को सत्ता देकर उनसे बहुत बड़ी भूल हो गई है। भाजपा को सरकार चलाना ही नहीं आता शिक्षा का स्तर इतना गिर चुका है कि अधिकत्तर सरकारी स्कूलों के परीक्षा परिणाम शून्य या 2 से 10 प्रतिशत तक बच्चे ही पास हुए हैं जबकि प्रदेश में केवल एक तिहाई बच्चे ही उतीर्ण हो पाए हैं ये सब सरकार की गलत शिक्षा नीतियों का नतीजा है, प्रदेश में बेरोजगारी, अपराध, महंगाई बढ़ी है, बिजली-खाने पीने की वस्तुओं के मूल्य बढऩे से आम जनता त्राही-त्राही कर रही है, किसानों को बीज, खाद और फसलों के उचित मूल्य नहीं मिल पा रहे, प्रदेश में विकास कार्य पूरी तरह से ठप पड़े हैं। सरकार धान घोटाले के अलावा कई घोटाले कर रही है।
bho_Deva hin_Deva